Միա Խալիֆա

**Միա Խալիֆա** (,  , ), լիբանաամերիկյան մեդիա անձնավորություն, պոռնոգրաֆիկ ֆիլմերի նախկին դերասանուհի և վեբ մոդել։ Ծնվել և մեծացել է Լիբանանում, նա իր ընտանիքի հետ տեղափոխվել է Միացյալ Նահանգներ 2001 թվականին: Պոռնո ֆիլմերում նրա կարիերան տևել է մոտավորապես երեք ամիս՝ սկսած 2014 թվականի հոկտեմբերից։ Շուտով նա դարձել է Pornhub-ի ամենաշատ դիտված օգտատերը: Նրա կարիերայի ընտրությունը հակասություններ է առաջացրել այն բանից հետո, երբ հրապարակվել է տեսահոլովակ, որտեղ նա ունեցել է սեռական հարաբերություն երկու անձանց հետ և կրել է հիջաբ: Այդ տեսարանը Խալիֆային բերել է արագ հայտնիություն, ինչպես նաև արժանացել է գրողների և կրոնական գործիչների քննադատությանը: 2015 թվականին Խալիֆան ճանաչվել է որպես «Թիվ 1 պոռնոաստղ» Pornhub-ում։ 2017 թվականի հունվարին xHamster-ը հայտնել է, որ նա եղել է 2016 թվականի մեծահասակների համար ամենաշատ փնտրված դերասանուհին։ Իսկ 2018 թվականին նա դարձել է Pornhub-ի ամենաշատ փնտրված դերասանուհին։

Մեծահասակների համար նախատեսված ֆիլմերից հրաժարվելուց հետո Խալիֆան սկսել է նոր կարիերա՝ որպես սոցիալական մեդիայի հայտնի դեմք, վեբ մոդել և սպորտային մեկնաբան։

## Վաղ կյանք
Խալիֆան ծնվել է Լիբանանի Բեյրութ քաղաքում և մեծացել որպես կաթոլիկ իր նկարագրած «շատ պահպանողական» ընտանիքում։ Սովորել է Բեյրութում ֆրանսալեզու մասնավոր դպրոցում, որտեղ սովորել է նաև անգլերեն։ Խալիֆայի ընտանիքը լքել է իր տունը Հարավային Լիբանանի հակամարտության հետևանքով, 2001 թվականին տեղափոխվել է Միացյալ Նահանգներ։

Միացյալ Նահանգներ տեղափոխվելուց հետո նրա ընտանիքն ապրել է Մերիլենդ նահանգի Մոնտգոմերի կոմսությունում, որտեղ նա ավագ դպրոցում նվագել է լակրոս։ Նա ասել է, որ իրեն բռնության են ենթարկել դպրոցում՝ «այնտեղի ամենաթուխ ու տարօրինակ աղջիկը» լինելու համար, ինչը ուժեղացել է սեպտեմբերի 11-ի հարձակումներից հետո։

Նա հաճախել է Վիրջինիա նահանգի Վուդստոկում գտնվող Մասսանուտեն ռազմական ակադեմիան, իսկ ավելի ուշ ավարտել է Տեխասի համալսարանը Էլ Պասոյում՝ ստանալով պատմաբանի բակալավրի կոչում։ Այնտեղ նա ապրել է ինքնուրույն՝ աշխատելով որպես բարմեն, մոդել և «պորտֆել աղջիկ» տեղական *Deal no No Deal-*ի իսպանական խաղային շոուում։

## Անձնական կյանք
Խալիֆան ամուսնացել է իր ավագ դպրոցի ընկերոջ հետ 2011 թվականի փետրվարին։ Նրանք առանձնացել են 2014 թվականին և ամուսնալուծվել 2016 թվականին։ 2019 թվականին նա ամուսնացել է շվեդ պրոֆեսիոնալ խոհարար Ռոբերտ Սանդբերգի հետ, նրանք առանձնացել են 2020 թվականին։ 2021-2022 թվականներին նա հարաբերությունների մեջ է եղել պուերտոռիկացի ռեփեր և երգիչ Ջայկոյի հետ։

Նա հայտարարել է, որ ծնողները դադարել են խոսել իր հետ իր կարիերայի պատճառով։  Արաբական որոշ լրատվամիջոցներ 2015 թվականին հրապարակել են Խալիֆայի ընտանիքի հայտարարությունը՝ դատապարտելով նրա մասնակցությունը պոռնոգրաֆիայի մեջ։

2021 թվականի օգոստոսին Խալիֆան աճուրդի է հանել իր ակնոցները, որոնք նա կրել է մեծահասակների համար նախատեսված մի քանի ֆիլմերում՝ 2020 թվականին Բեյրութում տեղի ունեցած պայթյունի զոհերի համար միջոցներ հավաքելու համար։

## Տես նաև
* Կանայք արաբական աշխարհում

## Ծանոթագրություններ

Կատեգորիա:21-րդ դարի ամերիկացի կանայք
Կատեգորիա:Ամերիկացի ինտերնետային աստղեր
Կատեգորիա:Ամերիկացի կինոդերասանուհիներ
Կատեգորիա:Ամերիկացի հաղորդավարներ
Կատեգորիա:Ամերիկացի մոդելներ
Կատեգորիա:Ամերիկացի տիկտոկերներ
Կատեգորիա:Լիբանանից ԱՄՆ արտագաղթածներ
Կատեգորիա:Լիբանանցի հասարակական գործիչներ
Կատեգորիա:Համացանցային մեմեր
Կատեգորիա:Հեռուստատեսային պրոդյուսերներ